Zvýšený očný tlak a používanie kvapiek Unitropic a Unidexa počas tehotenstva
Dobry den, som v 4 mesiaci tehotenstva a mam zacervenane oko. Ocna namerala aj zvyseny ocny tlak a dioptriu na toto oko. Predpisala mi kvapky Unitropic a Unidexa pricom v pribalovom letaku sa spomina ze to pre tehotne nie je vhodne taktiez ani pre ludi so zvysenym oc.tlakom.dakujem za odpoved
Dobrý deň,
ďakujeme za Vašu otázku.
Očné kvapky Unitropic aj Unidexa sa môžu používať v tehotenstve len vtedy, keď potenciálny prínos liečby pre matku prevažuje potenciálne riziko pre dieťa. Taktiež, používanie daných kvapiek zvyšuje riziko zvýšenia vnútroočného tlaku. Žiaľ, nastavenie alebo zmena aktuálnej terapie nespadajú do kompetencie farmaceuta, preto je potrebné sa v prípade akýchkoľvek pochybností ohľadom nastavenej liečby obrátiť na predpisujúceho lekára, ktorému sú známe všetky bližšie informácie.
Prajem všetko dobré.
S pozdravom
Mgr. Emma Halás Haluščíková